Klasické "metódy" boli neúčinné. Cez internet som si našla BASIC. Bola som na úvodnej prednáške s dcérou a manželom. Zaujalo nás, že je metóda, ktorá pomôže dieťaťu sa učiť. Dcéra začala navštevovať hodiny "Učenie ako sa učiť". Potom ma oslovila, aby som tiež hodiny navštevovala, lebo podľa nej "nevieš o čom hovorím". Po počiatočnej skepse som si uvedomila, aká je veda o tom ako vedieť dôležitá. Naučila som sa pomenovať problémy pri učení, spozorovať ich a odstrániť ich. Pevne som presvedčená, že pri ich postupnom uplatňovaní pri svojom štúdiu a štúdiu mojej dcéry dosiahnem radosť z učenia a použitia v živote bez stresov a problémov. Mama, Anna Králiková
Alex sa zlepšil v učení a vie sa lepšie sústrediť. Čo sme si všimli na Alexovi, je pre nás pozitívne, nakoľko sa zlepšil v učení a viac sa vie sústrediť na danú látku, ktorú preberajú. Do BASICu sa veľmi tešil s úsmevom. Spokojný odchádzal. Doma chválil Veroniku, aká je super. Sme vďační za jej prístup a trpezlivosť. Sme veľmi radi, že sme sa rozhodli pre doučovanie v BASICu.
Alexova mama
Už nie som tá typická bifľoška.
Naučila som sa nielen matematiku, ale aj AKO SA UČIŤ. Bola som tu 10x, ale moje učenie sa zmenilo. Už nie som tá typická bifľoška, ktorá sa len biflí a biflí. Už som viac pochopila matematiku, ako narysovať výšku, či čo je to divízia. A keď nabudúce budem unavená, zmätená, či budem duchom mimo, budem vedieť, prečo to robím. Buď som nepochopila slovo alebo si to neviem predstaviť. A nielen som sa učila, ale aj tu bola zábava. Určite sem prídem aj na budúci rok.
Miška
Matematika, predmet ktorý vôbec nemal rád. Teraz je jeho najobľúbenejší. A čo je najdôležitejšie, že Jakub je úplne samostatný. Nemusím pri ňom sedieť, keď píše domáce úlohy a keď sa učí do školy. BASIC splnil maximálne naše očakávania. Kubko je sebavedomejší a má lepšie výsledky v škole. Za nás patrí Veronike jedno veľké ĎAKUJEM!
Mamina Miška
Prednáška bola pre mňa zaujímavá v pozícií učiteľa či poslucháča. Veľa informácií bude prínosom v mojej pedagogickej praxi i v jednaní s deťmi.
P. Anka